# Budova Lloyd's

### Z Wikipédie

Jedno zo schodísk budovy Lloyd's.
Pohľad na budovu Lloyd's.
V pozadí sa nachádza budova 30 St Mary Axe.

Budova Lloyd's (angl. The Lloyd's Building) je sídlom britskej poisťovacej spoločnosti Lloyd's of London. Budova sa nachádza v londýnskom City na Lime Street.

## [úprava] História

Budovu navrhol britský architekt Richard Rogers a postavili ju v priebehu rokov 1978–1986. Podobne ako Centre Georges Pompidou v Paríži, ktoré navrhol Rogers spoločne s Renzom Pianom aj budova Lloyd's je navrhnutá tak, že všetky obslužné zariadenia ako sú napr. schodiská, výťahy, elektrická kabeláž a vzduchotechnika sú umiestnené na vonkajšej strane budovy. Vďaka tejto koncepcii vznikol vo vnútri voľný, inštaláciami neprepchatý priestor.

Stavba sa skladá z troch hlavných a z troch obslužných veží, ktoré obklopujú centrálnu obdĺžnikovú budovu. Hlavnou zvláštnosťou budovy je ohromná poisťovacia miestnost, ktorá sa nachádza na prízemí. V miestnosti sa nachádza známy zvon z lode Lutine. Poisťovacia miestnosť je obklopená vyhliadkovými balkónmi, ktoré vytvárajú 60 metrov vysoké átrium, do ktorého preniká denné svetlo obrovským presklenným stropom. Balkóny na prvých štyroch podlažiach sú dostupné eskalátormi z vnútra budovy. Balkóny na vyšších poschodiach sú presklenné a sú dostupné výťahmi umiestnenými na vnútornej strane budovy.

Na 11. poschodí je umiestnená rokovacia miestnosť a jedáleň z 18. storočia, ktorú v roku 1763 navrhol Robert Adam pre grófa z Shelbourne. Táto jedáleň sa pôvodne nechádzala v staršom sídle poistovne a neskôr bola rozobraná na kusy a presťahovaná do novej budovy.

Prvé sídlo poistovne z roku 1928 bolo zbúrané, aby bylo možné postaviť súčasnú budovu. Hlavný vchod na ulici Leadenhall Street 12 bol zachovaný a tvorí disharmonický dodatok k stavbe z roku 1986.

## [úprava] Dopravné spojenie

Najbližie stanice London Underground:

- Aldgate (Circle a Metropolitan Line)
- Bank (Central, Northern a Waterloo & City Line)

## [úprava] Externé odkazy

- Lloyd's building na stránkach Great Buildings Online (po anglicky)
- Lloyd's of London; oficálne stránky poisťovne Lloyd's (po anglicky)

Zdroj: "http://sk.wikipedia.org../../../b/u/d/Budova_Lloyd%27s_169e.html"

Kategórie: Londýn | City of London

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- English